Sterre betower op glanstapyt by SAG-toekenningsJennifer Aniston (Foto: Jordan Strauss/Invision/AP) By vanjaar se Screen Actors Guild- (SAG-)toekennings het die bekendes weereens hul vere behoorlik reg geskud en veral in skakerings van blou en wit gepronk. Die 26ste jaarlikse SAG-toekennings is Maandag 03:00 (SA tyd) in Los Angeles in die VSA uitgedeel. Vanjaar het bekendes soos Jennifer Aniston haar gebruiklike swart rok verruil vir ŉ wit Christian Dior-satynrok. Aniston het die toekenning vir beste aktrise in ŉ dramareeks ontvang vir haar rol as Alex Levy in The Morning Show. Aniston en Reese Witherspoon is saam in dié reeks te sien. Witherspoon het ŉ noupassende swart-en-silwer eenskouerrok gedra wat geblink het terwyl sy met die tapyt af gestap het. Zoë Kravitz het verras met ŉ perskekleur rok en lang wit handskoene, terwyl die res van die bekendes dikwels wit-en-blou uitrustings verkies het. Lae halse, wye rompe en kaal skouers was vanjaar aan die orde van die dag, terwyl die mans netjies in tradisionele swart pakke gelyk het. Kyk hier hoe die bekendes gelyk het: